ལྷན་ཚོགས་ཀྱི་དབུ་འབྱེད་མཛད་སྒོའི་ཐོག་སྲིད་སྐྱོང་བློ་བཟང་སེང་གེ་མཆོག་གིས་ལྔ་དང་ལྔ་བཅུའི་ལྷན་ཚོགས་ཀྱི་དགོས་དམིགས་གཙོ་བོ་ནི་བཙན་བྱོལ་བོད་མའི་གནས་སྟངས་དང་ཆབ་སྲིད་ཀྱི་ཕུགས་བསམ་སྲ་བརྟན་སྐྲུན་རྒྱུའི་ཐོག་གྲོས་བསྡུར་སྦྱང་བཤད་གནང་རྒྱུ་ཡིན་སྐོར་གསུངས་པ་དང་ཆབས་ཅིགརིང་མིན་འདི་ལོའི་ལོ་མཇུག་ཏུ་ད་བར་བསྐོང་ཚོགས་གནང་བའི་ལྔ་དང་ལྔ་བཅུའི་ལྷན་ཚོགས་སོ་སོའི་ཐོག་གྲོས་བསྡུར་ཇི་བྱུང་གི་གནས་ཚུལ་རྣམས་ཕྱོགས་སྒྲིག་ཐོག་མང་ཚོགས་ལ་ཡོངས་བསྒྲགས་གནང་རྒྱུ་ཡིན་ཞེས་གསུངས་ཡོད།དེ་བཞིན་ཨ་རིའི་ཐེབས་རྩ་ཁང་གི་འགན་འཛིན་གཞོན་པ་ལྕམ་ལགས་ནས་ཐེབས་རྩ་ཁང་དེའི་ངོས་ནས་འདས་པའི་ལོ་དུས་ནང་བོད་མིའི་སྤྱིའི་ཚོགས་འདྲ་མིན་གྱི་ལས་དོན་ལ་རོགས་སྐྱོར་གནང་བ་རྣམས་ངོ་སྤྲོད་དང་སྦྲགས།ཐེབས་རྩ་ཁང་དེའི་ངོས་ནས་བོད་མི་རྣམས་རང་ཁ་རང་གསོ་ཐུབ་ཐབས་དང་ལྔ་དང་ལྔ་བཅུའི་དགོས་དམིགས་ཁག་ལེགས་གྲུབ་ཐུབ་ཐབས་སུ་མུ་མཐུད་རོགས་སྐྱོར་གནང་རྒྱུ་ཡིན་ཞེས་གསུངས་སོང་།